Den Nord-Cimbriske Tilskuer, 1837-03-28
Politiske Nyheder. Spanien. Efterretningerne fra Krigsskuepladsen ere meget modsigende: Fra Bajonne meddeles saaledes følgende Depesche af 17de Marts. General Evans har den 15de bemægtiget sig Hernani, Carlisterne, som kun have gjort ubetydelig Modstand mistede 4 Kanoner. General Evans havde 200 Saarede. Espartero stod den 15de ved Eybar paa Guipuscoas yderste Grændse. Sarsfield er paa Grund af den faldne Snee vendt tilbage til Pampelona, efter at have erholdt en lille Fordeel over Carlisterne." Mod fornævnte Depesche er derimod en anden Depesche af 18de f.M., der meddeles i et ministerielt Aftenblad, aldeles modstridende: "General Evans's Angreb paa Hernani er aldeles mislykkedes, da Carlisterne erholdt en Forstærkning af 8 Batailloner under Jnfanten Sebastian, der for stod ligeover for Sarssield. De tilbageslaaede Christinos have i største Uorden forladt alle deres Stillinger, som de siden den 10de havde indtaget; de ere om Aftenen vendte tilbage til St. Sebastian, hvortil allerede 1500 Saarede vare indtrufne, kun een Bataillon af den engelske Marine har holdt sig godt og dækket Tilbagetoget." Med Hensyn til denne sidste Depesche skrives imidlertid fra London, at man derhavde Grund til at betvivle, i det mindste Betydenheden af det for de Christinos lidte Nederlag, da ikke engang den Dag, da det skal have fundet Sted, er angivet; men at de Christinos have draget sig tilbage til St. Sebastian, derom var ingen Tvivl, og man troer at General Evans frivillig har tiltraadt Tilbagetoget, da han ved Efterretningen om GeneralSarsfields Tilbagemarsch og Stilstanden i General Esparters Operationer, havde erholdt den Overbeviisning, at han var indskrænket til egne Stridskræfter. De liberale Blade ere meget forbittrede over Sarsfields Forhold, hvem de uden videre anklage som Forrædder, og hvem de beskylde for, at han blot havde brugt Sneefoget, som Forevending til at sætte Jnfanten, Den Sebastian i Stand til at anvende sine 17 Batailloner, der for stod mod ham, til at trække dem mod Guiposcoa, og saaledes mod General Evans 12,000 Md. stærke Corps, at stille en 30,000 Md. De engelske ministerielle Blade dadle især Sarsfield for, at den combinerede Operation er mislykkedes, og viser aabenbar de Farer, som deraf kan opstaae for Sikkerheden, af Dronningens Throne, da befolkningens Utaalmodighed og Bevægelsen i Hovedstaden er steget til det høieste; Ministeren Mendizabal, bliver truet af Folkets Forbittrelse, men synes at ville byde den Trods, da han ønsker Premierministerposten i den syge Calatravas Sted, men Dronningen ønsker derimod, at give Grev Almodova Fortrinet. Folkets oprørte Stemning er saa stor, at enhver ufordeelagtig Beretning fra Navarra, ja selv en Forsinkelse af gode Efterretninger kan lede til de meest beklagelsesværdige Resultater. Af General Evans officielle Beretninger sees, at han anslaaer sit Tab til 800, og Carlisternes til 1000 Md. Den 11te Marts fandt ingen Fægtning Sted; men den 12te gik Legionens Skarpskytter=Batailloner og General Chichesters Brigade over Urume, fordrev Fienden af dens Forskandsninger, besatte Loyola, og slog en Pontonbrygge over Floden. J Legionens Hovedqvarteer var den Cortes=Deputerede Lajan ankommen, efter at have forladt General Esparteros Hovedqvarteer. Om de senere Dages Tildragelser og Tilbagetoget, har man endnu ingen officielle Efterretninger fra Legionen.